Ministan Sharaar Amurka Jeff Session Yace A shirye Yake Ya bada Bayani Gaban Majilisar Dokokin Amurka
Atoni Janar kuma ministan shari'a na Amurka Jeff Sessions, ya gayawa majalisar dokokin Amurka cikin wasika da ya rubuta mata ranar Asabar cewa, a shirye yake ya bayyana a gaban kwamitin kula da harkokin leken asiri
Wadda ke binciken katsalandan ko kusten da Rasha tayi a zaben shugaban kasa da aka yi anan Amurka a bara. Ana sa ran Sessions zai amsa tambayoyi kan batutuwa da suka taso game da shi a makon jiya, lokacinda tsohon darektan hukumar FBI James Comey, ya bayyana a gaban kwamitin.
Sessions ya tsame hanunsa daga dukkan al’amurran da suka jibanci binciken da ma'aikatar shari'a wacce take karkashinsa take gudanarwa kan zargin take-taken na Rasha lokacin zaben, domin yana daga cikin jami'an kwamitin yakin neman zaben Trump, da suka gana da jakadan Rasha a Amurka gabannin zaben.
A cikin watan Janairu lokacinda ya bayyana domin a tantance shi zama ministan shari'a. Da yake amsa tambayar da senata Al-Franken dan Democrat mai wakilatar jahar Minnesota ya yi masa, Sessions yace bai gana da wani jami'in kasar Rasha ba a lokacin yakin neman zaben na Amurka